Viquipèdia Discussió:Proposta de distinció d'alta qualitat d'un article

message: :Per a anteriors discussions vegeu:
replies: text: * Discussió 2006''

text: * Discussió 2007''

text: * Discussió 2008''

text: * Discussió 2009-2023''

message: En la línia de les renovacions de Viquipèdia:Articles de qualitat, Viquipèdia:Articles bons i de les icones de les distincions, plantejo ara una fase per renovar la interfície de les avaluacions i de les propostes per a fer-ne les pàgines menys feixugues, llargues, simples i accessibles. La proposta per a la pàgina de votacions és a Usuari:Xavier Dengra/proves2. L'encapçalament és sintètic en caixes, botoneres i les normes de participació i d'emissió de vot que ara són al final de pàgina, aniran en subpàgines. També es farà més evident on acaba cada tipus de votació.
Més coses que vull fer: la caixa d'emplenament automàtic amb codi que ara existeix per a obrir una proposta crec que es pot simplificar més amb un requadre lateral que indiqui extensió en octets i altres coses útils per a votar i m'agradaria posar-li un "rellotge" que indiqui en vermell si passa més de tres mesos que la proposta està oberta amb un #invoke. Algú sap on es pot editar el codi automàtic i hi faig proves?
Dit això, què en penseu? Si hi ha l'OK, un cop enllestida aquesta passaria amb la de l'avaluació. Crec que no afectaria en gairebé res a l'ArnauBot, excepte que potser alguna cosa quedaria en una nova subpàgina per a polir el codi general. Com ho veieu: @Leptictidium, @Manlleus, @Ivan Avz F, @Mbosch, @Medol, @KajenCAT, @Arnaugir, @Sorenike, @Pere prlpz? Hi trobaríeu a faltar alguna cosa més? Xavier Dengra  (MISSATGES) 00:02, 8 gen 2024 (CET)
replies: text: Sobre la renovació de la interfície, penso que va en la bona direcció, visualment és molt millor. Això no obstant, no sé exactament com s'ha de fer, però cal avançar més l'accessibilitat i la simplicitat. Considero que hauria de tenir una sola columna tota la pàgina per facilitar la lectura al mòbil (almenys treure la de l'arxivament i processos de participació), textos més curts, sobretot el de la introducció, menys títols i més claredat. Ara mateix hi ha l'explicació dels tres botons de sota a la part superior, cada explicació hauria d'estar amb cada botó. Em sembla molt bé que hi hagi més enllaços a espais per ampliar la informació, tal com dius, amb l'objectiu de descarregar encara més la pàgina. Per altra banda, aquesta és la pàgina de votacions, doncs a dalt caldria posar simplement Votacions de les propostes d'AdQ, i la possibilitat d'accedir a les altres fases del procés, que penso que era el millor de l'anterior interfície.--Medol (disc.) 10:06, 8 gen 2024 (CET)

text: Finalment, una reflexió de fons que penso que cal fer-se, és que l'ús de plantilles dona més joc al disseny i visualment és molt millor, però tinc el dubte de si realment facilita o complica la participació dels novells. M'agradaria conèixer altres opinions, per si és una cosa meva o no.--Medol (disc.) 10:06, 8 gen 2024 (CET)
replies: text: :@Medol gràcies per la resposta! Pel que fa a les columnes via mòbil, oblidem-nos-en perquè a hores d'ara és impossible i ni tan sols n'hem estat capaços en la portada: javascripts via el .css, mòduls Lua i altres codis que ni estan prou avançats, ni tenim assentats ni tampoc sé com implementar-los. Simplificaré encara més alguna i pel que fa a les plantilles, la idea és que no es notin per a novells perquè el que faran és descarregar de codi i mostrar menys text enrevessat quan facin servir l'editor de codi. Xavier Dengra  (MISSATGES) 11:40, 8 gen 2024 (CET)

text: Trobo que està molt bé. Molt bona feina. No treu que després el que falla és la participació, perquè valorar un article que sol ser llarg requereix bastant temps, però sens dubte serà una ajuda--Ivan Avz F (disc.) 19:41, 8 gen 2024 (CET)
replies: text: :L'emissió del vot i tota la normativa de % de suport i desempats les he mogudes aquí: Viquipèdia:Proposta de distinció d'alta qualitat d'un article/Normativa. Com veieu, molt més condensada i que alleugerirà força la pàgina de votació. Només em queda la subpàgina amb els passos per a iniciar i arxivar les propostes de cada tipus i el portal final serà molt més àgil i entenedor. Després estarem a temps de fer aquesta minitaula lateral per a cada proposta on es pugui veure els octets totals, els dies que duu oberta i/o fins i tot quants enllaços vermells o referències té, que són temes que apareixen o a què es fa referència sovint. En això darrer serà bo si algú sap com cridar-ho amb alguna plantilla. Xavier Dengra  (MISSATGES) 23:09, 8 gen 2024 (CET)
replies: text: ::Atès que no hi ha hagut oposició, procedeixo amb els primers canvis amb el nou format. Xavier Dengra  (MISSATGES) 16:54, 11 gen 2024 (CET)
replies: text: ::: Xavier Dengra  (MISSATGES) 21:57, 16 gen 2024 (CET)
thread_title:  Renovació de la pàgina